
Poštovani čitaoci, nakon letnje pauze naš list nastavlja da izlazi uobičajenim tempom. Sadržaj i opstanak našeg 
lista u direktnoj je vezi s vama i vašim učešćem - sarađujte sa nama, priložite tekst u kome ćete opisati svoje 
probleme sa gazdama na radnom ili nekom drugom mestu, donirajte neki dinar u fond za izdavanje našeg lista. 
Uz vašu pomoć moći ćemo da nastavimo da štampamo i distribuiramo Direktnu akciju svima zainteresovanima. 
Pretplatite se i time obezbedite da vam DA stiže na kućnu adresu. Nakon što ste pročitali, dajte list kolegi sa po- 
sla ili iz naselja da ga pročita. Stvarajmo revolucionarne situacije, širimo revolucionarne ideje u narodu. To će biti 
najbolji garant uspeha Direktne akcije. 


Novi imperijalistički rat! 


Novu sezonu našeg lista počinjemo u 
senci novog imperijalističkog rata. Po ko 
zna koji put koristeći sumnjive i neprov- 
erene podatke kao opravdanje za svoje 
zlikovačke namere, Sjedinjene američke 
države su ušle u završnu fazu priprema za 
rat protiv Sirije. Kao najčešći model delo- 
vanja imperijalista pominje se model koji 
je primenjen prilikom bombardovanja Sr- 
bije 1999. Svi mi koji smo imali iskustva sa 
takvim vidom „humanitarnih” akcija zna- 
mo šta to zapravo znači i na šta liči. 

To je pravo lice kapitalizma na početku 
XXI veku. Zadatak je svih svesnih radnica 
i radnika da se suprotstave ovim ubilačkim 
tendencijama, i da još jednom, insistirajući 
na principijelnom antimilizatarizmu, jasno 
istaknu parolu - Ne ratu među narodima! 
Ne miru među klasama! 



AMERICKI VOJNICI ''STITE" NAROD JORDANA 
OD HEMIJSKOG NAPADA IZ SUSEDNE SIRIJE 


Američki vojnici 
nisu oduševljeni 
novim ratom 

Većina pripadnika američke vojske i mor- 
narice protivi se napadu na Siriju, napisao 
je na Tviteru republikanski kongresmen 
Džastin Amaš. On tvrdi da su mu se javi- 
li brojni vojnici i svi imaju istu poruku: 
„Molimo vas, glasajte protiv akcije u Siriji”. 

“REVOLUCIJAIMA ZAPRAVO SAMO JEDNO PRAVILO: TO JE BORBA ČOVEKA ZA NJEGOVU SL0B0DU.” (ABEL PAZ) 

COUNTER- 

INTELLI6ENCE 


Režija: Scott Noble 

Izuzetna dokumentarna serija 
u pet delova koja sveobuhvat- 
nom analizom pokazuje kako se 
trenutni svetski poredak, kojim 
dominira Amerika kao imperi- 
jalna sila, održava pre svega kroz 
(javno ili skriveno) organizovano 
nasilje ogromnih razmera i pretnju 
nasiljem, razaranjem, mučenjem i 
smrću velikog broja onih koji bi se 
eventualno pobunili i suprotstavili. 
Fokus je pre svega na američkoj 
Centralnoj obaveštajnoj agenciji 
(CIA) i tajnim operacijama koje ova 
služba decenijama sprovodi po ce- 
lom svetu uz ignorisanje svih zako- 
na i bez ičije stvarne kontrole. Ovaj 
dokumentarac želi da pokaže kako 
je ceo američki (pa i svetski) sistem 
ustrojen prema interesima krupnog 
kapitala, a oni se svode na nepre- 
stano sticanje što većeg profita, u 
čemu politička vlast ima zadatak da 
za to pribavi legitimitet i pristanak 
građana ili, ako to nije moguće, da 
unutrašnju stabilnost poretka obez- 
bedi uz pomoć obaveštajnih službi i 
CIA-e, organizacije koja je prisutna 
i aktivna u celom svetu. 
Dokumentarac se bavi nastankom 
i razvojem CIA-e, koju su u prvim 
godinama Hladnog rata formi- 
rali obaveštajci iz Drugog svetskog 
rata, uglavnom moćni pravnici, 
bankari i drugi pripadnici elite, a 
novi operativci su regrutovani sa 
najelitnijih američkih univerzite- 
ta, do prerastanja ove obaveštajne 
organizacije u najmoćniju tajnu 
službu u svetu. CIA je usvojila dok- 
trinu „omogućenog poricanja“ koja 
podrazumeva da političari nisu 
upoznati sa tajnim operacijama da 
bi mogli da izbegnu svaku odgo- 
vornost, a da sami operativci imaju 
samo najneophodnije informacije. 
Sledeći korak su operacije koje se 


sprovode pod lažnim imenom ili 
bez imena tako da je moguće negi- 
rati sve optužbe, ili operacije u ko- 
jima se koriste druge službe, grupe, 
organizacije... Ove operacije su 
obuhvatale i podršku autoritarnim 
režimima u raznim državama, 
obuku odreda smrti, organizovanje 
državnih udara, vojnih pučeva, ot- 
mica, ubistava... U slučaju da nešto 
i dospe do javnosti primenjuje se 
formula: poriči sve, ništa ne priznaj 
i odgovori protivoptužbama. 
Posebna tema su operacije koje su 
organizovane sa namerom da se za 
zločine, ubistva i teroristične na- 
pade optuži neko drugi - najčešće 
levica i društveni pokreti u nekoj 
zemlji, nepodobna vlast itd. 

Dosta pažnje posvećeno je sprezi 
organizovanog kriminala i tajnih 
službi, kao i najviših nivoa vlasti i 
biznisa. Posebno je bitno pitanje 
trgovine heroinom i kokainom, ili 


da budemo precizniji - kontrole 
nad velikim delom svetskog tržišta 
narkotika. Ako imamo na umu da 
se u svetu godišnje proda droge u 
vrednosti od 320 milijardi dolara, i 
da danas preko 90% heroina potiče 
iz Avganistana, nije teško povezati iz 
kojih izvora CIA obezbeđuje novac 
za jedan deo svojih tajnih operacija. 
Osim toga tu su i najrazličitije fi- 
nansijske mahinacije sa ogromnim 
vojnim i bezbednosnim budžetima. 
U svakom segmentu i svakoj temi, 
dobro je obrađena javna i skrivena 
ideološka i politička motivacija, a 
konkretni mehanizmi su izvučeni 
na svetlost dana. Sve u svemu, 
izuzetno dobar i veoma, veoma 
zanimljiv dokumentarac koji bi 
svakako trebalo pogledati. 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 



Shinlng a llght * * 
on Black Operations 




AKTIIilNO 


Ista Vlada, drugo pakovanje 


Dok SAD priprema još jedan zločinački 
rat na Bliskom istoku, koji samo uz veliku 
dozu sreće neće prerasti u nešto mnogo 
ozbiljnije od „obične“ imperijalističke in- 
tervencije bombama, na periferiji svetskih 
događaja vladajuća klasa bedne i nebitne 
države Srbije nastavlja da skreće pažnju 
naroda sa pitanja ropskog ekonomskog 
položaja na ,,značajnu“ i čak ,,dubinsku c< 
rekonstrukciju vlade Srbije. Kupujući sebi 
vreme, gazde i političari su nam mesec- 
ima ispirali glavu pričama o važnosti 
rekonstrukcije, mlateći praznu slamu i 
koristeći svoja interna trvenja, koja su 
proizvod pilićarskih sukoba oko podele 
plena napljačkanog od naroda, kako bi 
stvorili iluziju o sukobu i razlikama na- 
vodno drugačijih, a suštinskih istih - 
kapitalističkih - političkih opcija. 

Ekspoze novog-starog premijera Ivice 
Dačića govori veoma jasno da je, pored 
šarenih personalnih izmena, stvar os- 
tala ista - loša po sve one koji žive od 
svog rada. Dačić je klasičan primer tran- 
zicionog političara preletača - korum- 
piranog, ideološki rastegljivog poput plas- 
telina, upletenog kako u ratnohuškačke i 
nacionalističke, tako i u eksplicitno krimi- 
nalne radnje i neoliberalne pljačkaške ak- 
tivnosti u interesu različitih segmenata 
domaće i strane vladajuće klase. Zavisno 
od potrebe sistema. 

Taj Dačić nas je u ekspozeu obavestio 
o tome da je „učinjeno dosta cc u toku pre- 


Koristeći „sveže 
meso" naivnih bu- 
dala i kapitalističkih 
zlikovaca, ali i pro- 
verene šovinističke 
kadrove poput Vulina 
i Mirovića, nova-stara 
vlada Srbije namerava 
da nastavi neoli- 
beralnu kapitalističku 
politiku. 



NOVA STARA VLADA 


thodnog perioda njegove vlade, navodeći 
,,rešavanje cc problema Kosova i korake na 
putu ka EU kao primere velikih uspeha 
njihovog dosadašnjeg rada. Svi mi koji 
živimo u Srbiji znamo koliko je ta priča 
zapravo prazna. Pokušavajući da se dodat- 
no sakriju i nekako amortizuju opravdani 
gnev naroda, naši gospodari su odlučili da 
nam podare veći broj ,,nestranačkih cc mini- 
stara, i sami svesni nagomilane mržnje koju 
većina naroda, sa potpunim pravom, gaji 
prema svim strankama. No, ne lezi vraže, 
ti, takvi, ,,nestranački cc ministri, čak i da 
žele - a većina vrlo svesno ističu potrebe 
za daljim kapitalističkim transformaci- 
jama našeg društva - ne mogu da iskoče 
iz sistema u kome se nalaze. Oni, poku- 
pljeni sa svih strana, od bazena do kon- 
certnih dvorana, a posebno oni obučeni za 
pljačkanje po ekstremnim kapitalističkim 
univerzitetima u svetu, biće korišćeni od 
strane vladajuće klase dok im ne bude 
istekao rok trajanja, odnosno dok i oni ne 
postanu dovoljno omraženi u narodu da 
to već može da počne da predstavlja oz- 
biljniji problem po kapitalistički red i mir. 
Dakle, koristeći „sveže meso cc naivnih bu- 
dala i kapitalističkih zlikovaca, ali i prov- 
erene šovinističke kadrove poput Vulina i 
Mirovića, nova-stara vlada Srbije namerava 


da nastavi neoliberalnu kapitalističku poli- 
tiku, smatrajući narod dovoljno slepim da 
ne vidi da se ista politika, pljačkaške privat- 
izacije i eksploatacije bez granica, nastavlja 
i bez jednog od najboljih i najružnijih sim- 
bola te i takve politike - Mlađana Dinkića. 

Da bi nam zaista bilo bolje, da bismo ose- 
tili realno poboljšanje u svojim životima, nije 
dovoljna samo izmena jedne grupe pajaca 
- drugima. Nije nam potrebna nova vlada, 
potreban nam je novi sistem. Ma koliko neki 
od pajaca, uz svesrdu pomoć kapitalističkih 
medija, možda delovali simpatično, oni se 
mogu kretati isključivo po unapred zadatim 
okvirima sistema. Jedino čemu oni služe je 
mazanje očiju naroda. Ali ni to neće, niti 
može, trajati još dugo. Dok plamen revolu- 
cije ne odnese dođavola sve vlade, države i 
gazde, bez izuzetka. Ivan Žugić 

Da li ste 
znali O 

...da radnici firme Nike u 
Indoneziji dobijaju dnevnicu 
od 2,46 dolara, iako dnevno 
proizvedu patike u vrednosti 
od oko 3.800$? 

Vesti iz medjunarodnog radničkog pokreta: 

Dan pre nego što će britanski parlament od- 
baciti zahtev Dejvida Kamerona za napad 
na Siriju, stotine demonstranata se okupilo 
ispred sedišta britanske vlade u Londonu 
uzvikujući parole „Zakidajte na ratu, a ne na 
socijalnim davanjima” i „Dalje ruke od Sirije” 
Antiratne demonstracije organizovane su i 
u Španiji, Venecueli, Grčkoj, Ukrajini, Pales- 
tini, Buenos Ajresu, Parizu, Njujorku. Ljudi 
širom sveta svesni su da SAD pokreću još 
jedan u nizu besmislenih ratova i ne žele 
da budu puki posmatrači, a samim tim i 
saučesnici u ovom zločinu. 

Adel el Zabajar, član veća za odbranu i na- 
cionalnu bezbednost Venecuele, inače 
poreklom iz Sirije, od vlade i parlamenta 
u Karakasu tražio je dozvolu da ostane u 
Siriji u koju je ranije otputovao u privatnu 
posetu rodbini. El Zabajar je zbog moguće 
intervencije američkih snaga odlučio da se 
pridruži internacionalnoj brigadi Sirijski 
otpor u Latakiji. On je poručio vlastima u 
Karakasu da će, ukoliko njegova molba ne 
bude prihvaćena, vratiti poslanički mandat 
jer „Sirija danas više nego ikada u istoriji 


treba podršku u borbi protiv kriminalaca iz 
Vašingtona”. 

DANISOLIDARNOSTIIPODRŠKE 
RADNIČKOJ KLASIPOLJSKE 
111—14. SEPTEMBAR) 

U poslednje dve godine radnička klasa 
Poljske trpela je zapanjujuće napade na svoja 
prava i uslove rada. Granica za penzionisanje 
podignuta je na 67 godina, a vlada je nedavno 
ukinula obavezu osmočasovnog radnog vre- 
mena. Poljski sindikat ZSP je kao odgovor na 
ovakvu situaciju zakazao proteste za period 
od 11. do 14. septembra i pozvao na podršku 
ovim akcijama slanjem poruka solidarnosti, 
postavljanjem banera na internet, lepljenjem 
plakata ili kačenjem transparenata po uli- 
cama, pisanjem članaka o situaciji u Poljskoj 
ili organizovanjem protesta ispred diplomat- 
skih predstavništava ove države širom sveta. 
Poslednji napadi na prava radnika u Poljskoj 
omogućili su gazdama da primoravaju radni- 
ke da rade i do 78 sati nedeljno, bez plaćanja 
prekovremenog rada. Ovo se postiže tako što 
se čitav godišnji posao organizuje u kraćem 


periodu, a u ostatku godine se radnicima 
smanjuje radno vreme. Gazda nije obavezan 
da za to vreme plaća pune plate radnicima, 
što znači da im on u suštini daje manje novca 
za istu količinu rada. 

Sindikati u Poljskoj su kapitulirali, nisu 
se borili protiv podizanja starosne gran- 
ice za penziju, a generalnog štrajka nije 
bilo već 30 godina. Posle usvajanja pos- 
lednjih amandmana, pretili su štrajkom, 
ali su na kraju odustali od toga. Vlada je 
uzvratila nacrtom zakona koji će otežati 
položaj sindikata u borbi. Sindikat ZSP 
osuđuje pokušaje vlade da kazni sindi- 
kate zato što su se usudili da upotrebe reč 
štrajk, ali isto tako osuđuje i farsu koju 
prave birokratski sindikati. Oni godinama 
u pregovorima umanjuju radnička prava, 
uvek izbegavajući sukob sa gazdama ne bi 
li zadržali svoje pozicije. 

Sindikat ZSP poziva na akcije podrške sa 
radničkom klasom Poljske protiv napada 
države i kapitala, a posebno na podršku 
ideji generalnog štrajka, koja predstavlja 
najvažniju ideju anarhosindikalizma. 


Centar za liberterske studije 

predstavlja Kropotkin, Anarhija 

Brošura sadrži tri 
Kropotkinova teksta o 
o anarhizmu, odnosu 
između anarhizma i 
sindikalizma, i encik- 
lopedijsku odrednicu o 
anarhizmu koju je Kro- 
potkin 1910. napisao za 
enciklopediju Britanika. 



Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: http://cls.inicijativa.org. 


Uredništvo: Milan Lukić, Slobodan Stamenčić, Tadej Kurepa, 
Ratibor Trivunac i Aleksandar Belčević (odgovorni urednik) 

Priloge i pisma slati na kontakt adresu. 

Kontakt:CLS (DA), Poštanski pretinac 6, 

11077 Beograd, Srbija 
tel. 063/063/116-5551 
e-mail: da@inicijativa.org 
web: http://da.inicijativa.org 
Rukopisi ne gore. Tiraž: 1000 


Sindikalna konfederacija Anarhosindikalistička inicijativa (ASI) je 

propagandno-borbena anarhistička revolucionarna sindikalna organ- 
izacija, koja se bori za društvo bazirano na individualnoj i kolektivnoj 
slobodi, ravnopravnosti i solidarnosti, lišeno svih oblika represije, hi- 
jerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (AIT-IVVA) 

Direktna akcija nastavlja tradiciju časopisa Hleb i sloboda, 
čiji je prvi broj štampan 1905. u Beogradu 

